  Анжелика Тихонова корреспондент «Гурт возёсэз азинтон но гурт возёс продукциен, сырьёен но сиён-юонэн герӟаськем вузпӧрез радъян» федерал программа улсын Удмуртиын 11 гурт сюресъёсты тупатъян ужъёслы миллиард манетлэсь трос коньдон кошкоз. Со сярысь элькун тӧро дорын ортчем аппарат кенешонын улосвыл кивалтэтлэн тӧроез Ярослав Семёнов ивортӥз. Та программалы объектъёсъя ӟечлыкез чакланъя схемаос лэсьтэмын, кызьы заказчикъёс ласянь, озьы ик подрядной огазеяськонъёс ласянь, Лэсьтӥськонэз чакланы вань подрядчикъёслэсь материалъёслы сертификатъёссы, суретэз уже кутыны рецептъёссы, материалъёсты ваён графикъёссы куремын, озьы ик лабораторизылэсь ужаны быгатэмзэ возьматӥсь ужкагазъёссы Ярослав Семёнов, Удмуртиысь кивалтэтлэн тӧроезТуэ программа улсын огъя 71 иськем гурт сюресъёсты тупатъялозы. Ужъёсты быдэстон понна 1 миллиард 13 миллион 400 сюрс манет кошкоз: со пӧлысь 665 миллион 900 сюрс манетэз федерал коньдэтысь висъязы, 347 миллион 500 сюрс манетэз – элькун коньдэтысь. Сюресъёсты тупатъян ужъёсты 1-тӥ куартолэзе мытозы. Тодэ вайытом, кылем арын «Гурт интывылъёсты ялан азинтон» программая таяз арын 38,9 иськем сюресъёсты выльдӥзы.  Тегъёс: Ижкар Удмуртия сюресъёс гуртсюресъёс тупатъянужъёс коньдон ЯрославСемёнов  